WHO เรียกร้องให้มีการปรับปรุงสุขภาพ และชีวิตของเด็กหญิง และสตรี ให้ดียิ่งขึ้น
รายงานฉบับใหม่ขององค์การอนามัยโลกระบุว่าเด็กหญิง และสตรีทั่วโลกไม่ได้รับการบริบาลสุขภาพที่จำเป็นสำหรับพวกเธอ ทั้งนี้เพราะมีการตั้งข้อรั
รายงานขององค์การอนามัยโลกฉบับนั้น เป็นรายงานการศึกษาวิจัยครั้งแรกที่ใช้วิธีการผสมผสานกันคือดูถึงความจำเป็นและปัญหาสุขภาพ ที่มีผลกระทบต่อบรรดาสตรีในชั่วชีวิตของพวกเธอ เมื่อมองจากแง่มุมที่ว่านี้รายงานเผยให้เห็นว่า สังคมต่างๆล้มเหลวในการสนองความต้องการด้านการบริบาลสุขภาพให้กับสตรีในช่วงที่สำคัญของชีวิตของพวกเธอโดยเฉพาะอย่างยิ่งในช่วงที่พวกเธออยู่ในวัยสาวและในช่วงที่แก่ตัวลงในระยะต่อมา ผู้อำนวยการขององค์การอนามัยโลกมาร์กาเร็ท แชนตั้งข้อสังเกตว่าความล้มเหลวเกิดจากสาเหตุที่หยั่งรากลึกและสลับซับซ้อนหลายอย่างเธอกล่าวด้วยว่า เมื่อดูผลการวิเคราะห์ข้อมูลจากการวิจัยศึกษาที่ว่านี้ จะเห็นว่าการตั้งข้อรังเกียจเดียดฉันท์สตรีกับเรื่องสุขภาพไม่ดีนั้น เกี่ยวข้องกันโดยตรงเธอกล่าวต่อไปว่ารายงานเผยให้เห็นว่า อุปสรรคต่างๆที่ขวางกั้นมิให้สตรีมีสุขภาพแข็งแรงนั้นเกี่ยวข้องกับการเมืองและสังคมควบคู่กันไป ท่านผู้อำนวยการขององค์การอนามัยโลกกล่าวอีกว่าตราบใดที่หลายอาณาบริเวณในโลกยังถือว่าสตรีเป็นพลเมืองชั้นสองตราบนั้นสุขภาพของสตรี จะไม่มีวันดีขึ้นอย่างเป็นกอบเป็นกำ รายงานขององค์การอนามัยโลกตั้งข้อสังเกตว่า บรรดาสตรีตอนแรกเกิดนั้นมีแนวโน้มว่าจะอายุยืนกว่าชาย6 ถึง 8 ปี แต่นั่นมิได้หมายถึงว่า พวกเธอจะมีชีวิตที่ผาสุกกว่าหรอกนะ ผู้อำนวยการขององค์การอนามัยโลก มาร์กาเร็ทแชน กล่าวไว้ตอนนี้ว่า " สาเหตุสำคัญๆที่ทำให้เสียชีวิตและทุพพลภาพในหมู่ผู้ชาย และสตรีนั้นแตกต่างกันอย่างน่าตกตะลึงและว่าสตรีในย่านซับสะฮาราทางแอฟริกามีแนวโน้มว่า จะเสียชีวิตเร็วกว่าสตรีในประเทศที่มั่งคั่งร่ำรวยถึง7 เท่า" ส่วนผู้อำนวยการของกองเพศสตรีและสุขภาพแห่งองค์การอนามัยโลก ทอนยา เอ็นจาจิโร กล่าวว่าโรคหัวใจร่วมหลอดเลือด คร่าห์ชีวิตสตรีผู้แก่ตัวลงไปมากที่สุดโรคหนึ่งและว่าโรคดังกล่าวเป็นโรคที่เป็นกันในหมู่ผู้ชายแต่มีการมองข้ามอาการของสตรีผู้สูงวัยอยู่บ่อยๆ เพราะอาการของพวกเธอมีลักษณะแตกต่างออกไปอีกทั้งไม่ได้ตรวจพบโรคนั้นเร็วทันกาล รายงานกล่าวว่า เมื่อดูตามที่ต่างๆในโลกแล้วสตรีเป็นผู้ให้บริการด้านการ บริบาลสุขภาพ ไม่ว่าจะที่บ้านในชุมชนหรือระบบสุขภาพแต่รายงานพบว่าเมื่อดูเรื่องการบริบาลสุขภาพสำหรับสตรีแล้วระบบทำงานล้มเหลว ทั้งในด้านที่จะสนองความต้องการโดยเฉพาะเจาะจงของสตรีและการขจัดอุปสรรคต่างๆให้กับสตรีตลอดชั่วชีวิตของพวกเธอ